**Student Parlement Sitting
15 April 2014
Minute**

Agenda:

Verwelkoming

Reels aangaande optrede

Spreker verkiesing

Is SU inklusief en voel u tuis?

Konstruksie ontwrigting (LLL & Koshuis)? Afslag?

Aankondiging van die verkiesing resultate

Afsluiting

**Verwelkoming deur Maxine Bezuidenhout**

Reëls aangaande optrede was gelees en aan die huis verduidelik. Daar was klem gelê op profaniteit. Na afloop daarvan is Cerwyn Madjiedt na vore geroep deur Maxine Bezuidenhout om die verkiesing te fasiliteer.

**Spreker verkiesing deur Cerwyn Madjiet**

Cerwyn Madjiet het verduidelik dat hy aangestel was as die verkiesings offisier van die Studente Parlement en dat hy net een aansoek ontvang het vir die posisie van Spreker. Hierdie was die aansoek van Farai Mubaiwa. Daarna het hy die stem prosedure verduidelik: indien die persoon vir die kandidaat wou stem, ŉ “x” of ŉ “ja” sou tel; en indien die persoon nie wou stem nie ŉ “nee” sou voldoen. Die kandidaat het twee derdes van die stemme nodig. Daarna het Cerwyn die kandidaat voorgestel sodat sy haar toespraak kon lewer.

ŉ Rondte vrae was oopgestel aan die huis, maar daar was geen vrae nie. Die huis het daarna gestem. Daar was ŉ vrywilliger gevra om deel van die span te wees wat die stemme tel.

**Is SU inklusief voel u tuis? Deur Me Monica Du Toit**

Student Parlement het vier vrae aangestuur na Inklusiwiteit se kantoor. Me Monica du Toit het gereageer dat sy beskermend tog eerlik sal wees. Sy veronderstel dat die verhouding tussen Studente Parlement en die Sentrum van Inklusiwiteit ŉ agent van goeie verandering kan wees.

ŉ Kort oorsig oor die Sentrum was weergegee, met die oorsprong daarvan uitgewys as ŉ verslag van ongelykheid op kampus.

Na Monica se toespraak was die geleentheid vir vrae oopgestel aan die huis. Daar was net 2 vrae tydens die eerste rondte van vrae:

Vraag 1: “U noem dan studente ŉ belangrike rol speel teen opsigte van inklusiwiteit. Studente kla oor rasisme in koshuise. Sal die Sentrum vir Inklusiwiteit navraag gaan doen by hierdie koshuise en die kwessie aanspreek?”

Vraag 2: “Hoeveel geld het die Rektor in die Sentrum vir Inklusiwiteid al beleg en is die institusionele kantoor ŉ aktiewe deelnemer?

Antwoord: Monica verduidelik dat die institusionele kantoor ŉ demokratiese forum is en dat die Sentrum vir Inklusiwiteit nie daar is om verandering daar mee te bring nie maar is daar om te help. Sy sê dat sy onseker is van die finansiële saak rondom beleggings in die Sentrum. Sy noem ook dat geld nie die probleem gaan oplos nie. Sy mik om die institusie refleksief te maak sodat mense kan reflekteer op hul tekortkominge.

ŉ Tweede rondte vrae was gestel. Weer was daar 2 vrae:

Vraag 1: “Rassisme is nie die enigste probleem nie. Xenofobie is ook een. Wat sal die Sentrum van Inklusiwiteit doen aangaande Xenofobie en die koshuis plasingsbeleid wat internasionale studente negatief affekteer?”

Antwoord: Monica verduidelik dat die probleem nie die koshuis plasingsbeleid is nie maar eerder dat almal nie gelyk is nie. Verder sê sy dat die probleem rondom Xenofobie is dat studente nie insidente gaan rapporteer nie en dat studente van Afrika lande aanneem dat hulle nie kan staan vir leierskap posisies nie. Monica sê dat sy mik om dit te verander en om eerlikheid te bevorder.

Vraag 2: “ Hoe sal die Sentrum vir Inklusiwiteit eetplekke vir Halaal en Kosjer studente kan bevorder op kampus?”

Antwoord: Monica sê dat dit hoog op die prioriteit lys is. Sy sê dat dit is meer as net die eetplekke, maar die algemene persepsie rondom Halaal en Kosjer op kampus moet verander.

ŉ Derde en finale rondte van vrae was oopgestel en weer was 2 vrae gevra:

Vraag 1: “As Halaal en Kosjer kos beleide ingestel word sal dit dan teen koste wees van normale kos?”

Antwoord: “Wat is normale kos? Ons eet Halaal kos die heeltyd. Vooraf bepaalde idees moet verander word”

Vraag 2: “Wat beplan die Sentrum vir Inklusiwiteit vir hierdie jaar?”

Antwoord: “Vanaf 15-16 Mei word 20 jaar van demokrasie gevier. Studente kan met hul lektors gaan praat oor hul ideologieë; en as dit vervelig gaan word, gaan ons vir Evita Bezuidenhout kry en ŉ kuns ekshibisie doen. Diversiteit Week gaan ook terugkom met ŉ slag.”

**Konstruksie ongerief en die moontlikheid van afslag. Deur Maxine Bezuidenhout**

Maxine Bezuidenhout verduidelik dat die leierskap van die LLL nie die sitting kon bywoon nie weens tegniese foute. Daar was probleme met die uitstuur van die epos en verdere ondersoek sal met IT hanteer word. Daar sal wel ŉ ander geleentheid geskep word om oor die saak te praat.

**Uitslae van die verkiesing word aangekondig deur Maxine Bezuindenhout**

Daar was ŉ totaal van 56 stemme en 57 mense teenwoordig waarvan een nie geregtig was om te stem nie. Die kandidaat het twee derdes van die stem nodig, wat 38 stemme is. Die kandidaat het 49 stemme ontvang, 2 stemme teen haar en 5 biljette was bederf.

**Afsluiting deur Maxine Bezuidenhout**
Maxine Bezuidenhout het almal bedank vir hul ondersteuning gedurende haar termyn as Spreker.